CELEX: 62016TN0852
Language: sl
Date: 2016-11-30 00:00:00
Title: Zadeva T-852/16: Tožba, vložena 30. novembra 2016 – Access Info Europe/Komisija

20.2.2017   
            
            
               SL
            
            
               Uradni list Evropske unije
            
            
               C 53/32
            
         Tožba, vložena 30. novembra 2016 – Access Info Europe/Komisija
   (Zadeva T-852/16)
   (2017/C 053/40)
   Jezik postopka: angleščina
   
      Stranki
   
   
      Tožeča stranka: Access Info Europe (Madrid, Španija) (zastopniki: O. Brouwer, E. Raedts in J. Wolfhagen, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga:
   
               —
            
            
               razglasi ničnost Sklepa Komisije C (2016) 6030 z dne 19. septembra 2016 o zavrnitvi dostopa do dokumentov, ki ga je tožeča stranka zahtevala na podlagi Uredbe (ES) št. 1049/2001 (1);
            
         
               —
            
            
               Komisiji naloži plačilo stroškov tožeče stranke v zvezi s tem postopkom, vključno s stroški vseh morebitnih intervenientov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: Komisija je napačno uporabila člen 4(1)(a), tretja alinea, Uredbe (ES) št. 1049/2001 z odločitvijo, da bi dostop do zahtevanih dokumentov resno oslabilo mednarodne odnose.
            
         
               2.
            
            
               Drugi tožbeni razlog: Komisija je napačno uporabila člen 4(2), druga alinea, Uredbe (ES) št. 1049/2001 z odločitvijo, da bi dostop do zahtevanih dokumentov resno oslabil varstvo sodnih postopkov, ki potekajo v zadevah T-192/16, T-193/16 in T-257/16, in da bi dostop do navedenih dokumentov ogrozil interes Komisije, da poišče pravni nasvet in prejme jasen, objektiven in razumljiv nasvet. S tem tožbenim razlogom se tudi zatrjuje, da Komisija ni priznala, da za dostop do zahtevanih dokumentov obstaja prevladujoči javni interes, in da bi jih bilo zaradi tega treba razkriti.
            
         
               3.
            
            
               Tretji tožbeni razlog: Komisija je napačno uporabila člen 4(3), prvi in drugi Tretji tožbeni razlog: Komisija je napačno uporabila člen 4(3), prvi in drugi pododstavek, Uredbe (ES) št. 1049/2001 z odločitvijo, da bi dostop do zahtevanih dokumentov resno oslabil postopek odločanja, in/ali z nepriznanjem obstoja prevladujočega javnega interesa, predvsem glede na to, da je bil zadevni postopek odločanja končan.
            
         
               4.
            
            
               Četrti tožbeni razlog: Podredno se uveljavlja, da je Komisija napačno uporabila člen 4(6) Uredbe (ES) št. 1049/2001 s tem, da ni odobrila vsaj delni dostop do zahtevanih dokumentov, ki ga je v celoti zavrnila.
            
         
      (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).